Ainakin kaksi ihmistä on kuollut puukotuksissa London Bridgen alueella – Lontoon pormestari kiittää kaupunkilaisia sankaruudesta | Kaleva.fi
Ainakin kaksi ihmistä on kuollut puu­ko­tuk­sis­sa London Bridgen alueel­la – Lontoon por­mes­ta­ri kiittää kau­pun­ki­lai­sia san­ka­ruu­des­ta
Useita ihmisiä on puukotettu Lontoon keskustassa London Bridgen alueella perjantaina, kertoo BBC.
Poliisi ampui tiettävästi teosta epäillyn, joka kuoli tapahtumapaikalle. Epäilty ehti puukottaa useita ihmisiä.
Poliisi eristi alueen välikohtauksen jälkeen.
Poliisi tutkii Lontoossa tapahtuneita puukotuksia terrorismina. Epäilty oli pukeutunut räjähdeliiviin, joka ei poliisin mukaan ollut aito.
– Huomionarvoista näkemissämme kuvissa on kansalaisten henkeäsalpaava sankaruus. He kirjaimellisesti juoksivat kohti vaaraa tietämättä, mitä kohtaavat, Khan sanoi The Guardianin mukaan.
Useita sillan läheisyydessä sijaitsevia rakennuksia evakuoitiin perjantaina. Esimerkiksi King's College -yliopisto ja 17-kerroksinen The News Building suljettiin päivällä.
Juttua päivitetty kauttaaltaan kello 18.54.
Juttua päivitetty kello 20.08: lisätty uusia tietoja.
Juttua päivitetty kello 21.58: lisätty uusia tietoja.